62020TO0452(01)_INF
Определение на председателя на Общия съд от 29 октомври 2020 г. —Facebook Ireland/Комисия
(Дело T‑452/20 R)
„Обезпечително производство — Конкуренция — Искане за информация — Член 18, параграф 3 от Регламент (ЕО) № 1/2003 — Молба за постановяване на временни мерки — Неотложност — Fumus boni juris — Претегляне на интересите“
1.
Обезпечително производство — Спиране на изпълнението — Временни мерки — Условия за постановяване — Fumus boni juris — Неотложност — Значителна и непоправима вреда — Кумулативен характер — Претегляне на всички разглеждани интереси
(членове 278 ДФЕС и 279 ДФЕС)
(вж. т. 23 и 24)
2.
Обезпечително производство — Спиране на изпълнението — Условия за постановяване — Fumus boni juris — Разглеждане prima facie на правните основания, изтъкнати в подкрепа на жалбата по главното производство — Жалба срещу решение на Комисията, с което се разпорежда да ѝ се предоставят определен брой документи — Основания: нарушение на принципа за необходимост и на правото на зачитане на личния живот — Вероятна основателност на твърденията за наличието на основания
(членове 278 ДФЕС и 279 ДФЕС; член 7 от Хартата на основните права на Европейския съюз; член 18, параграф 3 от Регламент № 1/2003 на Съвета)
(вж. т. 30, 53, 68 и 69)
3.
Конкуренция — Административно производство — Искане за информация — Посочване на правното основание и целта на искането — Изискване за необходима връзка между исканите сведения и търсеното нарушение — Свобода на преценка на Комисията — Съдебен контрол — Обхват
(член 101 ДФЕС; член 18, параграф 3 от Регламент № 1/2003 на Съвета)
(вж. т. 36—52)
4.
Конкуренция — Административно производство — Искане за информация — Накърняване на личния живот — Допустимост — Условия
(член 7 от Хартата на основните права на Европейския съюз; член 18, параграф 3 от Регламент № 1/2003 на Съвета)
(вж. т. 54—67)
5.
Обезпечително производство — Спиране на изпълнението — Временни мерки — Условия за постановяване — Значителна и непоправима вреда — Доказване в тежест на страната, която иска постановяване на временната мярка — Опасност от накърняване на основните права — Недостатъчен характер за възникването на значителна вреда — Преценка според обстоятелствата по конкретния случай — Вреда, свързана с оповестяването на чувствителни лични данни на физическите лица
(членове 278 ДФЕС и 279 ДФЕС; член 7 от Хартата на основните права на Европейския съюз; член 156, параграф 3 от Процедурния правилник на Общия съд)
(вж. т. 70, 71, 73—75, 82—94 и 114)
6.
Обезпечително производство — Спиране на изпълнението — Условия за постановяване — Претегляне на всички разглеждани интереси — Спиране на изпълнението на решение на Комисията, с което се разпорежда предаване на документи, които биха могли да съдържат чувствителни лични данни — Претегляне на публичния интерес на Комисията от запазване на ефективността на правилата в областта на конкуренцията спрямо интереса от защита на правото на личен живот на физическите лица — Въвеждане на процедура ad hoc за разглеждането на документите, които биха могли да съдържат чувствителни лични данни
(член 278 ДФЕС; член 7 от Хартата на основните права на Европейския съюз; член 18, параграф 3 от Регламент № 1/2003 на Съвета)
(вж. т. 115—120)
Предмет
Искане на основание членове 278 ДФЕС и 279 ДФЕС за спиране на изпълнението на Решение C(2020) 3013 final на Комисията от 4 май 2020 година относно производство по член 18, параграф 3 и член 24, параграф 1, буква г) от Регламент (ЕО) № 1/2003 на Съвета (дело AT.40684 — Facebook Marketplace)
Диспозитив
1)
Спира изпълнението на член 1 от Решение C(2020) 3013 final на Европейската комисия от 4 май 2020 година относно производство по член 18, параграф 3 и член 24, параграф 1, буква г) от Регламент (ЕО) № 1/2003 на Съвета (дело AT.40684 — Facebook Marketplace), доколкото формулираното в него задължение визира документи, които нямат връзка с търговските дейности на Facebook Ireland Ltd и които съдържат чувствителни лични данни, и докато не бъде въведена процедурата по точка 2.
2)
Facebook Ireland ще идентифицира документите, съдържащи посочените в точка 1 данни, и ще ги предаде на Комисията на отделен електронен носител. След това тези документи ще бъдат поставени във виртуална зала за данни, която ще бъде достъпна само за възможно най-ограничен брой членове на екипа, на който е възложено разследването, в присъствието (виртуално или физическо) на равностоен брой адвокати на Facebook Ireland. Членовете на екипа, на който е възложено разследването, ще разгледат и подберат въпросните документи, като в същото време дадат на адвокатите на Facebook Ireland възможността да ги коментират, преди да приобщят счетените за релевантни документи към преписката по делото. В случай на несъгласие по квалификацията на даден документ адвокатите на Facebook Ireland ще имат правото да обяснят причините за несъгласието си. В случай на продължаващо несъгласие Facebook Ireland ще може да поиска арбитраж от директора по информация, комуникации и медии в Генерална дирекция „Конкуренция“ на Комисията.
3)
Отхвърля молбата за допускане на обезпечение в останалата ѝ част.
4)
Отменя определение от 24 юли 2020 г., Facebook Ireland/Комисия (T‑452/20 R).
5)
Не се произнася по съдебните разноски.